বাসের ফুটবোর্ডে দাঁড়িয়ে ছিল ৩ ছাত্র। বিএমটিসি-র এই বাস এলাহানকা থেকে পিনিয়া যাচ্ছিল। সেসসয় চলন্ত বাসে উঠে ফুটবোর্ডে দাঁড়িয়ে যায় এম এন টেকনিক্যাল ইনস্টিটিউট-এর তিন ছাত্র। 
বাসের মহিলা কন্ডাক্টর অরুণা তিন ছাত্রকেই ফুটবোর্ড ছেড়ে বাসের ভিতরে আসতে বলেন। শুক্রবার হওয়া এই ঘটনায় উল্টে তিন ছাত্র অরুণাকে ব্যঙ্গ করতে থাকে বলে অভিযোগ। মহিলা কন্ডাক্টর অরুণা তিন ছাত্রের পরিচয়পত্র দেখতে চান। ছাত্ররা পরিচয়পত্র দেখালে অরুণা তা নিয়ে নেন বলে অভিযোগ। অরুণা নাকি তিন ছাত্রকেই পিনিয়ায় বিএমটিসি-র ডিপো থেকে পরিচয়পত্র সংগ্রহ করতে বলে দেন। 
আরও পড়ুন... 
রেলওয়ে ‘ওয়েটিং লিস্ট’ যাত্রীদের জন্য সুখবর! দেখে নিন তা কী? 
ট্রেনযাত্রীদের স্বচ্ছতার বার্তা দিতে স্টেশনে গব্বরের হুমকি, আনন্দের আর্তি শোনাচ্ছে প্রভুর রেল
কিন্তু, ৩ ছাত্র পবন, পুনীত গৌড় এবং গুরু প্রবীণ-এর প্রতিবাদ করে অরুণার সঙ্গে ঝগড়া শুরু করে দেয়।বচসা গড়ায় হাতাহাতিতে। একটি বাসস্টপে বাস থামলে রাস্তায় নেমে মহিলা কন্ডাক্টর অরুণা এবং ৩ ছাত্রের মধ্যে হাতাহাতি শুরু হয়। এইসময় মহিলা কন্ডাক্টর অরুণা দুই ছাত্রের হাতে কামড়ে দেন বলে অভিযোগ। পরিণামে তিন ছাত্র অরুণাকে বেধড়ক মারধর করতে থাকে। ট্রাফিক পুলিশ এসেও ঝামেলা থামাতে না পেরে স্থানীয় থানায় তাঁদের নিয়ে যান। সেখানেই অরুণা এবং তিন ছাত্র অভিযোগ দায়ের করে।